إداره الرياضه فى مصر بكل مجالاتها من واجبات وزاره الدوله للرياضه, و بتعتبر لعبه كوره القدم هى اللعبه الشعبيه الأولى فى مصر, بالاضافه إلى حضور مصرى عالمى فى الرياضات التانيه زى كوره اليد, و الإسكواش و كوره السله و رفع الأثقال. و احتلت مصر الرتبه الأولى عالميا فى الإسكواش بلاعبيها العالميين رامى عاشور و عمرو شبانه, و مصر أنشأت لعبه رياضه جديده و هى كره السرعه اللى أنشأها محمد حسين لطفى. و بتشارك مصر فى الألعاب الأولمبيه بأنواعها, و بيبدأ التاريخ الأوليمبى لمصر سنه 1910 لما انضمت مصر للجنه الأولمبيه الدوليه و كانت الدوله الاربعتاشر فى اللجنه. و بتشارك بشكل دائم فى دوره الألعاب الأولمبيه الصيفيه و دوره ألعاب البحر المتوسط و دوره الألعاب العربيه و دوره الألعاب الأفريقيه. مقاله مفصله: كوره قدم اتأسس الاتحاد المصرى لكوره القدم سنه 1921م و انضم بعد كده للاتحاد الدولى لكره القدم سنه 1923م لتكون مصر أول دوله عربيه و إفريقيه بتنضم للاتحاد الدولى لكوره القدم, و بتعتبر مصر أحد المؤسسين للاتحاد الأفريقى لكوره القدم سنه 1957م, بيمثل مصر دوليا "منتخب مصر لكوره القدم" و اللى بيعتبرأول فريق أفريقى بيلعب فى كأس العالم سنه 1934,.